**ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅՈՒՆ**

**ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ**

**ՇՊՀ ՀԻՄՆԱԴՐԱՄ**

**ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ**

**Թեմա՝** Նախաայբբենական փուլի կազմակերպման նպատակները և իրականացման ուղիները:

**Կատարող՝ Զոյա Գևորգի Բաղդասարյան**

 **/Անուն, ազգանուն, հայրանուն/**

 **«Մայիսյանի միջնակարգ դպրոց» ՊՈԱԿ, դասվար**

 **/ դպրոց, մասնագիտություն, ըստ վերապատրաստման խմբի/**

**Ղեկավար՝ Շողիկ Սարգսյան**

 **/Անուն, ազգանուն, հայրանուն/**

**Գյումրի 2022**

**ԲՈՎԱՆԴԱԿՈՒԹՅՈՒՆ**

ՆԵՐԱԾՈՒԹՅՈՒՆ 3

ԳՐԱՃԱՆԱՉՈՒԹՅԱՆ ՈՒՍՈՒՑՄԱՆ ՆԱԽԱԱՅԲԲԵՆԱԿԱՆ ՇՐՋԱՆ 6

ՆԱԽԱՅԲԲԵՆԱԿԱՆ ՇՐՋԱՆ 7

ԳՐԱՃԱՆԱՉՈՒԹՅԱՆ ՆԱԽԱԱՅԲԵՆԱԿԱՆ ՇՐՋԱՆՈՒՄ ԻՐԱԿԱՆԱՑՎՈՂ ԱՇԽԱՏԱՆՔԻ ԲՈՎԱՆԴԱԿՈՒԹՅՈՒՆԸ 10

ԼԵԶՎԱԿԱՆ ՆԱԽԱԳԻՏԵԼԻՔՆԵՐԻ ՍՏՈՒԳՈՒՄ 10

ԵԶՐԱԿԱՑՈՒԹՅՈՒՆ 19

ԳՐԱԿԱՆՈՒԹՅՈՒՆ 20

**ՆԵՐԱԾՈՒԹՅՈՒՆ**

Կրթական համակարգի անցումը 12-ամյա ուսուցման ենթադրում է վեց տարեկան երեխաների ընդգրկումը հանրակրթության մեջ։ Այս հանգամանքը, բնականաբար, որոշակի խնդիրներ է առաջադրում ուսուցման նպատակների մեջ. մի կողմից՝ այդ համակազմի երեխաների հոգեբանական և ֆիզիկական առանձնահատկությունների հաշվառման, մյուս կողմից՝ ուսումնական միջավայրի ապահովման հարցում։ Ինչպես նշված է «Հանրակրթության պետական կրթակարգում», «Հանրակրթության գլխավոր նպատակը երեխաների, սովորողների մտավոր, հոգևոր ֆիզիկական և սոցիալական ունակությունների համակողմանի ու ներդաշնակ զարգացումն է նրանց պատշաճ վարքի և վարվելակերպի ձևավորումը»: Ներդաշնակ զարգացում հասկացությունը պետք է ընկալել բառի սկզբնական, ամենաճիշտ իմաստով: Այս պարագայում դա նշանակում է ոչ միայն երեխայի մտածողության զարգացումը այլև նրա անձի համընդհանուր զարգացումը,անձի պատրաստ լինելը հետագա զարգացման համար: Դա ենթադրում է դասերի ժամանակ ստեղծել այնպիսի մթնոլորտ / և ընդհանրապես աշակերտի, ուսուցչի ու դպրոցի փոխհարաբերություններում/, որ կբացահայտի սովորողների հնարավորությունները, կնպաստի նրանց հոգևոր ներուժի զարգացմանը և ստեղծագործական ակտիվությանը:

Ըստ այդմ վերանայվեցին կրտսեր դպրոցի խնդիրները, որոնք ընդհանուր գծերով կարելի է ձևակերպել այսպես.

1. Դպրոցական անձի ներդաշնակ զարգացում. ընդհանուր ունակությունների և մտահորիզոնի ձևավորում՝ նրանցից յուրաքանչյուրի անհատական հնարավորություններին և առանձնահատկություններին։

2. Գործունեության տարրական մշակույթի կայացում. ուսումնական գործունեության հիմնական բաղադրիչների տիրապետում՝ ուսումնական խնդրի ընկալման համապատասխան գործողությունների կատարման, ստուգման, ինքնաստուգում, գնահատման և ինքնագնահատման կարողության դրսևորում:

3. Ինքնակրթության պատրաստվածության ձևավորման (սովորել, սովորելու կարողություն), աշակերտների ճանաչողական հետաքրքրությունների որոշակի մակարդակի ապահովում:

Վերոհիշյալ նպատակներն իրականացնելուն միտված ուսուցման գործընթացը կապահովի դպրոցական զարգացումը՝որակական փոփոխություններ բերելով նրա ֆիզիկական,հոգեբանական և հոգեկան զարգացման հարցերում։

Այս ամենի համար հարկավոր է ստեղծել այնպիսի պայմաններ,որ երեխայի բնական տարիքային պահանջմունքները /ճանաչման, հառորդակցման, գործունեության/ բավարարվեն:Առաջին հայացքից շատ պարզ թվացող այս եզրակացության համար արմատապես վերափոխվեց տարրական կրթության համակարգը :

Դպրոցի տասներկուամյա կրթության և դրանից բխող վեց տարեկան երեխաների ուսուցման անցման ժամանակակից փուլում տարրական դասարանների ուսուցիչների առջև խիստ պատասխանատու խնդիր է ծառանում կրթել ու դաստիարակել վեց տարեկան երեխաներին, ստեղծել կրթական բարենպաստ միջավայր, ուր ըստ ամենայնի կդրսևորվեն երեխաների հնարավորություններն ու կզարգանա նրանց հոգեկան և սացիալական ոլորտները, ֆիզիկական կարողությունները։

Որպեսզի ապահովվի վեց տարեկան երեխաների հաջող ընդգրկումը հանրակրթական ոլորտ, հարկ է նկատի ունենալ այն կարևոր դրույթը, որ վեց տարեկան առաջին դասարանցին իր թե՛ հոգեկան, թե՛ ֆիզիկական և թե՛սոցիալական զարգացմամբ դեռևս կրտսեր դպրոցական չէ և չի կարող ընդգրկվել դպրոցական հարաբերությունների ավանդական համակարգ:

Վեց տարեկան առաջին դասարանցին գտնվում է կարծես անցումային փուլում՝ նախադպրոցական տարիքից, որտեղ բոլոր նոր անձնային հոգեբանական որակները առավել հեշտ ու լավ ձևավորվում են խաղային գործունեության մեջ դեպի կրտսեր դպրոցական տարիքը, որտեղ առաջատար գործունեությունը դառնում է ուսումնականը։ Ընդ որում խաղը դիտարկվում է որպես առաջատար գործունեություն, ոչ այն պատճառով, որ այն երեխայի կյանքում ամենամեծ տեղն է գրավում և որ ինքը երեխան օրվա մեծ ժամանակն է տրամադրում, այլ որովհետև խաղի զարգացման հետ կապված երեխայի հոգեկանում տեղի են ունենում գլխավոր փոփոխությունները, զարգանում են հոգեկան այլ գործընթացները, որոնք անհրաժեշտ են զարգացման նոր առավել բարձր աստիճանի անցնելու համար: Խաղում են ծնվում զարգացման հաջորդ փուլի ուսումնական գործունեության տարրերը։

Հետևաբար, որպես վեց տարեկան առաջին դասարանցիների ուսուցման կազմակերպման առաջին կարևոր պայման, կարող ենք հատուկ շեշտադրել խաղային գործունեությունը։

Ինչպես գիտենք,կրտսեր դպրոցի նպատակը ուսումնական գործունեության ձևավորումն է: Ուսումնական գործունեությունը գիտակցված գործունեությունն է՝ուղղված գիտելիքների, հմտությունների ու կարողությունների յուրացմանը, գիտությունների հիմքերի տիրապետմանը: Այն ենթադրում է կամայնության որոշակի մակարդակ, սեփական գործողությունները պլանավորելու և հսկելու ունակություն, կենտրոնացում ուսուցչի կողմից դրված խնդրի վրա։

Վեց տարեկան երեխաների ուսուցման խնդիրը ուսումնական գործունեության հետագա ձևավորման համար նախադրյալների ստեղծումն է: Երեխային անհրաժեշտ է վարժեցնել`ապահովելով վերջինիս զարգացման համար նպաստավոր միջավայր, իսկ սովորեցնել պարտավոր է ուսուցիչը, ծնողը լավագույն դեպքում կարող է շարունակել այն, ինչ սկսել է ուսուցիչը, բայց հենց շարունակել՝ հավատարիմ ուսուցչի խորհուրդներին։

Վեց տարեկանի հետ աշխատելիս հարկավոր է խաղը դիտարկել հենց որպես ուսումնական խնդրի իրականացման միջոց, որպես ուսումնական գործընթացի կազմակերպման ձև: Դասի ժամանակ խաղի առկայությունը արդարացվում է այն դեպքում, երբ այն ծառայում է որպես ուսուցման մեթոդ։

**ԳՐԱՃԱՆԱՉՈՒԹՅԱՆ ՈՒՍՈՒՑՄԱՆ ՆԱԽԱԱՅԲԲԵՆԱԿԱՆ ՇՐՋԱՆ**

Գրաճանաչության նախապատրաստական շրջանը շատ կարևոր շրջան է, այն միշտ գործադրվել է և ընդգրկել է նախատեսված ժամանակաշրջանը։ Ըստ լրամշակման ծրագրի /2012թ./ այս շրջանին հատկացված է 42 դասաժամ: Գրաճանաչության նախաայբբենական շրջանի հիմնական խնդիրները կարելի է բաժանել երկու խմբի՝ կազմակերպական և ուսումնական ։

**Կազմակերպական խնդիրներ**

* ծանոթացում դպրոցական շենքին, դպրոցի կարգ ու կանոնին.
* ծանոթություն երեխաների համար նոր ուսումնական գործունեության.
* ուսուցչի և աշակերտների փեոխադարձ ծանոթություն.
* աշակերտների ծանոթացում միմյանց հետ.
* ծանոթություն երեխաների իրավունքներին ու պարտականություններին.
* դասարանում տարբեր իրավիճակներում պահելու ձևերի մշակում.
* լսելու, հասկանալու,առաջադրանքները կատարելու ունակությունների զարգացում.
* հարմարեցում ուսումնական գործունեությանը /ադապտացիա/.
* բարեկիրթ խոսելու ունակության ձևավորում.
* գրքից, գրենական պիտույքներից օգտվելու, դրանց նկատմամբ խնամքի կանոնների իմացություն և կիրառում:

Ուսուցիչը պետք է ուսումնասիրի աշակերտների անձնական գործերը, զրուցի ծնողների հետ և ըստ այդ որոշի ուսումնական խնդիրները։

ա)հարցեր տալու, բացատրվելու, խոսելու, ընկերներին և ուսուցիչներին լսելու, հասկանալու, հասակակիցների և ընկերների հետ հաղորդակցվելու ունակությունները.

բ)հայերենի հնչյունները ճիշտ արտասանելու կարողություն, հնչյունային լսողության մակարդակի որոշում.

* բառերն արտասանեն գրական հայերենի ճիշտ շեշտադրությամբ.
* ունի ցածրաձայն, կցկտուր խոսք, կամ՝ունի արտահայտիչ խոսք,

գ)բանավոր կապակցված խոսք.

* ունի իր տարիքին համապատասխան բառապաշար.
* ինքնուրույն կամ հարցերի օգնությամբ կարողանում է վերարտադրել լսած պատմվածքները ,հեքիաթները.
* անգիր գիտի և արտահայտիչ արտասանում է փոքրիկ բանաստեղծություններ.
* կարողանում է կարդալ նկարները մեկ-երկու պարզ նախադասությամբ.
* ուսուցիչների,ավագ ընկերների և դասընկերների հարցերին պատասխանում է ամբողջական և լիարժեք.

դ)խոսքի շարահյուսական կառույց.

* օգտագործած նախադասությունների միջև բացակայում է տրամաբանական կապը.
* չունի ամբողջական նախադասություններ կառուցելու կարողություն.

**ՆԱԽԱՅԲԲԵՆԱԿԱՆ ՇՐՋԱՆ**

Այս շրջանի հիմնական նպատակը երեխաներին գրաճանաչության պատրաստելն է: Ներկայացված թեմատիկ նկարները, նկար-պատմությունները, նախադասության և բառի ընդհանրացված գծապատկերները, բառի վանկային ու հնչյունային կազմի գծապատկերը բառի վանկային խոսքի զարգացման, լեզվական վերլուծությունների ու համադրությունների, կարդալու կարողության ձևավորման հիմքն են:

Նախագրային բաժինը երեխաների մեջ արթնացնում է հետաքրքրություն, սեր գրքի և դպրոցի նկատմամբ։ Առնչվելով դասագրքի բազմաբնույթ առաջադրանքներին, հաճույքով կարդալով դրանք՝ երեխաները ուժեղ կզգան իրենց,կդառնան զվարթ, շփվող:

Նախագրային բաժնի հիմնական նպատակը երեխաներին աստիճանաբար ուսումնական գործընթացի մեջ ներգրավելն է, աննկատ կերպով նրանց ավելի ու ավելի բարդ առաջադրանքներ կատարելուն նախապատրաստելն և միաժամանակ, նրանց մտածողության զարգացումն է, ստեղծագործական ունակությունների բացահայտումը: Զանազան տեղեկություններով երեխայի ուղեղը ծանրաբեռնելը դեռ չի նշանակում երեխային գիտելիք տալ, մեխանիկորեն հիշելը, մեխանիկորեն սերտելը, անգիր անելը ստեղծագործական մտքի անհաշտ հակառակորդներն են: Երեխան իսկական հրճվանք է ապրում, երբ ինչ-որ հարցի պատասխանում է ճիշտ, բայց նա կրկնակի բերկրանք է ապրում, երբ այդ պատասխանը ոչ թե մեխանիկորեն հիշելու արդյունք է, այլ ինքնուրույն դատողություն: Փորձը ցույց է տալիս, որ հատկապես կրտսեր տարիքի երեխաներին շատ են հետաքրքրում բազմաբնույթ լեզվատրամաբանական ուսուցողական առաջադրանքները. չէ՞ որ դրանց շնորհիվ նրանք ավելի հեշտորեն են յուրացնում ուսուցանվող նյութը և ավելի են կապվում գրքին,սովորում են սովորել և այդ սովորելուց հաճույք ստանալ, գնահատել իրենց կատարածը, համեմատել ուրիշների հետ, մրցել: Հետևաբար զարգանում է նրանց ստեղծագործական երևակայությունը, հիշողությունը: Նախագրային շրջանի ընթացքում երեխաները ծանոթանում են դասագրքին, համակարգում են առարկաների հատկությունները (գույն, ձև, չափ, պատրաստման նյութ) և առարկաների միջև որոշ հարաբերությունների և առնչությունների՝ մեծ-փոքր, հաստ-բարակ, երկար-կարճ, լայն-նեղ, ծանր-թեթև, առաջ-հետ, հեռու-մոտիկ, աջ-ձախ մասին ունեցած գիտելիքները։ Երեխաները սովորում են իրենց փոքրիկ կենսափորձը կիրառել զանազան առաջադրանքներ կատարելիս, սովորում են մրցակցել, համերաշխ լինել, պայքարել, շփվել միմյանց հետ, ճիշտ ձևակերպել իրենց մտքերը: Նրանք համեմատում են առարկաները ըստ որևէ հատկանիշի, խմբավորել առարկաները ըստ ընդհանուր հատկանիշի: Նրանք կկարողանան ճիշտ կառուցել խոսքը, պատմել որևէ նկարի բովանդակությունը, գտնել նկարում պատկերված անհեթեթությունները, բացատրել թե որն է ճիշտ: Նախագրային շրջանում երեխաները ծանոթանում են նաև կենդանական և բուսական աշխարի ներկայացուցիչներին, կատարում են զանազան համեմատություններ, գտնում են առարկաների նմանություններն ու տարբերությունները, վարժվում են երկարատև և լարված աշխատել որևէ առաջադրանք կատարելիս, սովորում են գտնել, թե որ առարկաներն են «ընկերներ», որ առարկաները՝ «հակառակորդներ», վարժվում են մտնել և դուրս գալ բավիղներից՝ առարկաների միջից գտնել «ավելորդը», առարկաները դասակարգել ըստ որևէ հատկանիշի, նկարել առարկաների պակաս մասերը, գունավորել ու գծել,կատարելագործել դաստակի ու մատների նրբաշարժումները: Նրանք վարժվում են խոսքից (պատմությունից առանձնացնել նախադասություն, նկարագրությունից՝ բառ, բառերը վանկատել և ենթարկել հնչյունային վերլուծության, իմանում են, թե ինչ է գծապատկերը, վանկային կորը, հնչյունը, ճանաչում են ձայնավոր հնչյունները, իմանում են նրանց վանկարար դերի մասին: Զարգանում է նրանց հչյունաձայնային լսողությունը, բառի այս կամ այն հնչյունը առանձնացնելու կարողությունը, լսելու և խոսք կառուցելու հմտությունը, մտքերը շարադրելու կարողությունը: Երեխաները սովորում են անվանել նկարում պատկերված առարկաները, կազմել նախադասություններ ըստ նկարների, հորինել պատմություններ, «կարդալ» նկարաշարեր, նախադասություններն ու բառերը ներկայացնել գծապատկերներով։

**ԳՐԱՃԱՆԱՉՈՒԹՅԱՆ ՆԱԽԱԱՅԲԵՆԱԿԱՆ ՇՐՋԱՆՈՒՄ ԻՐԱԿԱՆԱՑՎՈՂ ԱՇԽԱՏԱՆՔԻ ԲՈՎԱՆԴԱԿՈՒԹՅՈՒՆԸ**

**ԼԵԶՎԱԿԱՆ ՆԱԽԱԳԻՏԵԼԻՔՆԵՐԻ ՍՏՈՒԳՈՒՄ**

Գրաճանաչության ուսուցման ընթացքում անընդհատ խոսք է լինում ամբողջական պատմության, նախադասության, բառի, վանկի, միավանկ ու բազմավանկ բառերի, հնչյունի, ձայնավոր և բաղաձայն հնչյունների, տառի, մեծատառի ու փոքրատառի, տպագիր ու ձեռագիր տառերի և այլ հասկացությունների մասին, որոնք երեխայի համար պետք է հասկանալի լինի: Լեզվական այդ հասկացությունների մասին երեխաները գաղափար պետք է կազմեն նախապատրաստական շրջանում:

**Խոսք:** Ուսուցչի հարցերի օգնությամբ մեծադիր նկարի շուրջ երեխաները կազմում են մտքով իրար հետ կապված մի քանի նախադասություն, որոնց ամբողջությունը կանվանեն պատմություն: Երեխաները ուսուցչի հարցերի օգնությամբ տարբեր նկարների շուրջ /այբբենարանի, հատուկ պաստառների/ պատմություններ են հյուսում, ունկնդրած փոքրիկ պատմվածքներն ու հեքիաթները վերարտադրում։ Երբ այն բավականաչափ հմտություն է դառնում, ուսուցիչը գաղափար է տալիս գծապատկերի մասին՝ գծելով մի ուղղանկյուն և ասելով, որ այդ վանդակը պատմության տնակն է։ Պետք է աստիճանաբար հասնել նրան, որ երեխաները կարողանան գեղեցիկ, ճիշտ կառուցված նախադասություններով արտահայտեն իրենց մտքերը՝ հետևելով ուսուցչի օրինակին: Իսկ սրան հասնելու համար հարկավոր է ստեղծել երեխայի համար անկաշկանդ մթնոլորտ՝ ազատություն, հանդուրժողականություն, սեր, գուրգուրանք։

**Նախադասություն:** Երբ ամբողջական խոսքի կամ պատմության մասին ունեցած գիտելիքները ամրապնդվեն և երեխայի մոտ ազատ, ինքնուրույն ազատ խոսք կառուցելու հմտություն ձևավորվի, ուսուցիչը դանդաղ, նախադասություն առ նախադասություն կընթերցի պատմությումը և կառաջարկի հաշվել նրա մասերը՝ կազմելով համապատասխան գծապատկեր, որոշելով դրա մասերը (Վ. Սարգսյան

Այբբենարան էջ 28)

|  |
| --- |
|  |
|  |
|  |

Այնուհետև երեխաների մասնակցությամբ համոզվում են ,որ այդ մասերից յուրաքանչյուրը կապակցված է պատմության բովանդակության հետ և մեկ միտք է արտահայտում: Մեր կազմած նախադասությունը ունի երեք մաս, ուրեմն՝ երեք միտք է արտահայտում, իսկ մտքի փոխարեն կգործածեն նախադասություն բառը և կգծեն նախադասության գծապատկերը.

|  |
| --- |
|  |

Որպեսզի ակնառու դարձնենք նախադասություններն առանձին միավորներ են հասկացությունը, կարելի է պատմության կազմի մեջ մտնող նախադասությունները ներկայացնող շերտիկները հանել և ասել, որ ամեն մի առանձին միտք նախադասություն է, իսկ նախադասությունը պետք է սկսել գրել մեծատառով՝ գծապատկերի վրա սկիզբը մի փոքր հոծ գծով և բարձր ցույց տալ: Ուշադրություն դարձնել յուրաքանչյուր շերտիկի վերջում դրված երկու կետերի վրա, որը կանվանենք վերջակետ՝ բացատրելով, որ նախադասության վերջում դրվում Է վերջակետ: Ուրեմն՝ պատմությունը կազմված է նախադասություններից /շերտիկներից/, նրանցից յուրաքանչյուրը սկսվում է մեծատառով,վերջում դրվում է վերջակետ։

**Բառ**։ Նախադասության մասին գաղափար տալուց և նախադասությունը վերլուծելուց, բաղադրիչների բաժանելուց հետո գաղափար պետք է տալ կոնկրետ իմաստ արտահայտող առանձին լեզվական միավորի՝ բառի մասին՝ նախադասությունը՝ գծապատկերի, շերտիկը մասերի բաժանելու միջոցով։ Այնուհետև աշակերտների մասնակցությամբ պետք է կազմել նախադասություններ և որոշել բառերի քանակը, ինչպես նաև տրված բառերով նախադասության գծապատկերը կազմել: Միաժամանակ պետք է գաղափար տալ նաև օժանդակ բառի մասին։

Բառի արտասանական միավորների կամ մասերի վերաբերյալ գաղափար պետք է տալ բառի հասկացությունն ամրապնդելուց հետո: Այսօր էլ հաջողությամբ կարելի է օգտագործել 80-ական թվականների Աբահաթրյանի կիրառած վանկային կորերը՝ բառի մեջ եղած վանկերի քանակը ցույց տալու համար: Սկզբում ուսուցչուհին ընտրված միավանկ, երկվանկ և եռավանկ բառերն արտասանում է առանց վանկերի բաժանելու, ապա՝ վանկերի բաժանելով։ Լավ կլինի այդ բառերը վերցնել շրջապատող առարկաներից կամ ցուցադրել այդ առարկաները: Յուրաքանչյուր առարկայի անուն արտասանելիս երեխաները ծափերի միջոցով բաժանում են մասերի և հաշվում դրանց քանակը։

Սկզբում բառի ինքնուրույն միավորներին երեխաներն անվանում են մասեր, որովհետև այս բառն ավելի լավ է արտահայտում նրանց էությունը, և երեխաները շուտ են հասկանում: Իսկ հետագայում, երբ բառի մեջ եղած այս ինքնուրույն միավորների վերաբերյալ երեխաները որոշակի գաղափար կկազմեն, կկարողանան տրված բառերը մասերի բաժանել, ասել, թե այն քանի մասից է կազմված, արդեն կարելի է օգտագործել եզրույթը՝ ասել, որ բառի այդ մասերին անվանում ենք / վանկ/: Առարկայական նկարների շուրջ կատարվող դասդասումները, բառը վանկերի բաժանելու, վանկերն իրար միացնելով բառեր ստանալու, բառի մեջ վանկի տեղը գտնելու կարողությունների զարգացման նպատակով կարելի է կատարել վանկային վարժություններ, վանկախաղեր, խաղալ դիտակտիկ խաղեր։

**Հնչյուն։** Որպեսզի հետագայում բոլոր վերլուծությունները մինչև լեզվական տարրական մասնիկների տարբերակումը հասնելու հնարավորություն ստեղծվի, վանկից անցում է կատարվում հնչյունին։ Երեխաները ասում են միավանկ բառեր և գծում այդ բառերի գծապատկերը և նկատում, որ այդ հնչյունների գծապատկերները տարբեր կառուցվածք ունեն չնայած բոլորը միավանկ են /բու, ուլ, տուն, սար, շուն, միս, ձի/: Ուշադիր դիտելուց հետո երեխաները նկատում են, որ սրանք ունեն տարբեր քանակի հնչյուններ, ուրեմն դրանց հնչյունային գծապատկերն էլ տարբեր կառուցվածք կունենա: Այնուհետև ուսուցչի հարցադրումների միջոցով կարող են որոշել բառի սկզբում, մեջտեղում և վերջում հնչվող հնչյունները: Օգտվելով առիթից հենց տեղում բացատրում ենք ձայնավոր և բաղաձայն հնչյունների մասին: Իրենք արտասանում և համոզվում են, որ մի քանի հնչյուններ երկար են արտասանվում և շատ ձայն ունեն, դրանք կոչվում են ձայնավոր հնչյուններ, իսկ մյուսները կարճ են արտասանվում ու քիչ ձայն ունեն, եթե ձգենք հնչյունը կկորչի և կլսվի /ը/, օրինակ՝մ, վ, ֆ, դ, զ և այլն,սրանք էլ կոչվում են բաղաձայն հնչյուններ։ Այս բացատրություններից հետո կատարում են ձայնային վարժություններ՝ փորձով ասածի մեջ համոզվելու համար: Բազմավանկ բառերի վանկերի և հնչյունների քանակը որոշելուն զուգահեռ բացատրվում են բաց և փակ վանկերը, որոնք երեխաների կողմից հեշտ են ընկալվում։

Օգտագործելով դիդակտիկ նյութեր և տարաբնույթ հնչյունային խաղեր՝ այս աշխատանքները պետք է կրկնվեն գրաճանաչության նախայբբենական և բուն գրաճանաչության ուսուցման յուրաքանչյուր դասի ժամանակ։

**Գրելու նախապատրաստումը** գրաճանաչության նախայբբենական շրջանի կարևոր խնդիրներից է։

Երեխայի ձեռքը գրելուն նախապատրաստելու համար մի շարք աշխատանքներ պետք է կատարել։ Դրանցից են

ա)մկանահոդային վարժություններ.

բ)ձեռքի դաստակի մարզում.

գ) տեսողական, հիշողության զարգացում.

դ) հիգենայի կանոնների պահպանում .

ե)տետրը դնելու դիրքը, տողերի և լուսանցքի ճանաչում.

զ)ձախից աջ գրության ապահովում.

Է)հայերենի հիմնական տառամասնիկները գրելու կարողության մշակում։

Շատ կարևոր նշանակություն ունեն պատկերների գունավորման վարժությունները, որոնք հնարավորություն են տալիս մատիտը բռնել սովորել, նրանով աշխատել, գունավորման սահմաններն ու չափերը պահել, գույները տարբերել: Աչքաչափը, սահմանի ու հեռավորության, համաչափության ու նմանության, ուղղության ու զուգահեռության զգացողությունը զարգացնող աշխատանքներից են պարզ պատկերների մանրագծումն ու նրբագծումը, ինչպես նաև պարզ պատկերների նկարումը։ Չնայած այս աշխատանքները պահանջում են մեծ լարվածություն, գրիչին և մատիտին տիրապետելու վարժվածություն, այնուամենայնիվ երեխաները սիրում են նկարել և այն շատ ուշադիր և սիրով են կատարում: Տառամասնիկների գրուսուցումը գրելու նախապատրաստում է, սակայն այն ուսուցանելիս պետք է նկատի ունենալ, որերեխաները գրել են սովորելու ամբողջական տառերով։

**Կարդալու նախապատրաստում։** Հիմք ունենալով բառերի գծային մոդելներն ու վանկային կորերը՝ կարդալու մտավոր գործողությանը երեխաներին պետք է վարժեցնել դեռևս նախայբբենական շրջանում: Նախապատրաստական շրջանում տարվող լեզվական աշխատանքի հիմնական բովանդայությունը պետք է կազմի հնչյունային տարբեր կառուցվածք ունեցող միավանկ ու տարբեր վանկային կառուցվածք ունեցող բառերի գծային մոդելների վրա վերլուծական ու համադրական աշխատանք կատարելը, որը և կնպաստի կարդալու գործընթացին նախապատրաստելուն: Առաջադրված բառերի գծապատկերները կազմելը կամ պատրաստի մոդելներին համապատասխանող բառեր գտնելը, դրանց հնչյունային ու վանկային կառուցվածքը գիտակցելը, այդ բառերը ըստ առաջադրված կամ նոր կազմված մոդելի կարդալը երեխաների մեջ մշակում է բառերի վանկային սահմանագծին զգալու և ըստ այդմ բառը վանկերով կամ ամբողջական ձևով կարդալու կարողություն: Այս կարողությունը հետագայում մշակվում ու կատարելագործվում է տառային հիմքով կատարվող վարժությունների ընթացքում, սակայն կարդալու սկզբնական կարողության ձևավորման հիմքը դրվում է այս շրջանում։

Զրույցների,էքսկուրսիաների ,դիդակտիկ նյութերի ու գեղարվեստական նկարների ցուցադրման, փոքրիկ պատմվածքների ընթերցման և այլ միջոցներով աշխատում ենք հարստացնել երեխաների բառապաշարը, զարգացնել նրանց լեզվական ունակությունները, ուղղել նրանց լեզվական թերություններն ու պակասությունները, սովորեցնել պատմել, կանոնավոր ու կապակցված ձևով որևէ միտք արտահայտել և այլն։

Հատուկ ուշադրություն ենք դարձնում այն բանին, որ աշակերտները բառերը գրական լեզվով արտասանեն, թողնեն բարբառային խոսվածքը և գրական արտասանությամբ նախադասություններ կազմեն ։

Նախապատրաստական շրջանում «Այբբենարանում» եղած բանավոր դասերի նյութերն անցնելիս, դասագրքում տրված նկարներին համապատասխան, մատչելի լեզվով զրույցներ ենք կազմակերպում, որոնց մասնակցում են բոլոր աշակերտները։ Աշխատանքը հետաքրքիր դարձնելու նպատակով գրքում եղած այդ նկարները նախօրոք նկարել ենք տալիս մեծադիր ձևով և զրույցի ժամանակ փակցնում գրատախտակին՝ ի ցույց բոլորին: Զրույցներ անցկացնելիս մեր հիմնական նպատակը երեխաներին խոսեցնելն է, ուստի միշտ հարցերն ուղղում ենք ամբողջ դասարանին, որպեսզի մտածեն բոլորը: Դասագրքում զետեղված նկարների շուրջ կազմակերպում ենք զրույցներ, երեխաներին հանձնարարում այդ նկարների վերաբերյալ պատմվածքներ հորինել՝ խթանելով նրանց ստեղծագործական միտքը, մտածողությունը: Նրանց բացատրում ենք որ միավանկ բառերը վանկերի չեն բաժանվում, իսկ բազմավանկ բառերը բաժանվում են, օր.՝ սե-ղան, ա-թոռ, պա-հա-րան և այլը: Կարելի է կազմակերպել վանկախաղ, վերցնում ենք երկվանկ բառեր և առաջին վանկը ասում՝ թողնելով, որ երկրորդ վանկը լրացնեն աշակերտները, խաղը շարունակում են իրենք: Այս աշխատանքը հիշեցնում է երեխայական խաղ և այնքան է գրավում աշակերտներին, որ նույնիսկ դասից դուրս նրանք շարունակում են խաղալ: Որից հետո նույն խաղը տանում ենք եռավանկ բառերի դեպքում, որն ավելի հեշտ է, ասում ենք առաջին երկու վանկերը, նրանք լրացնում են երրորդը: Օրինակ՝ ասում ենք դա-սա- երեխաները ավելացնում են՝ րան: Այս և նման բազմաթիվ խաղերը և վարժությունները երեխաների մեջ կմշակեն բառերը վանկերի վերլուծելու հմտություն: Հաջորդ աշխատանքը պետք է լինի վանկերը հնչյունների բաժանելու և վանկի մեջ հնչյունը ճանաչելու վարժությունները կատարելը։ Դասագրքի նկարների միջոցով աշակերտին գաղափար ենք տալիս հնչյունի մասին, որը հիմք է դառնում ինչպես հետագա հնչյունային վարժությունների, այնպես էլ գրաճանաչության ուսուցման համար։ Այս շրջանում երեխաներին պետք է նախապատրաստել նաև գրելուն: Դրա համար նախ՝ պետք է սովորեցնել նստելու,տետրը սեղանին դնելու կարգը, մատիտ և գրիչ բռնելու ձև, ապա՝ ազատ նկարչության և ծեփի միջոցով մշակել երեխաների ձեռքի նուրբ շարժումները: Որևէ պարզ գծագիր ունեցող առարկա ենք նկարում գրատախտակին և աշակերտներին առաջարկում արտանկարել իրենց տետրում։ Նկարել ենք տալիս այնպիսի պատկերներ, որոնց մեջ լինեն գրերի էլեմենտները՝ ուղիղ գծեր՝ ձախից աջ, վերևից ներքև, ներքևից վերև, նույնպիսի գծեր, բարդ կորություն ունեցող, ձվաձև, կիսաշրջանաձև գծեր և այլն։

Նկարելու ժամանակ պետք է նախազգուշացնել աշակերտներին, որ մատիտն ամուր չսեղմեն, հետևել, որ մատիտն ու գրիչը բռնեն կանոնավոր, այսինքն՝ բութ մատի ցուցամատի և միջին մատի արանքն այնպես, որ մատիտի կոթն ընկնի ցուցամատի հիմքի վրա, իսկ ցուցամատը հանգիստ ընկած լինի մատիտի վրա: Նստեն կանոնավոր, տետրը ճիշտ դնեն. այն պետք է լինի մինչև 65 աստիճան թեքությամբ, վերևը դեպի ձախ։ Ձախ ձեռքի դաստակով պետք է բռնել տետրն այնպես, որ մնացած մասը նստարանից դուրս լինի, իսկ աջ ձեռքի դաստակը մինչև արմունկը ընկնի նստարանի վրա: Հետևում ենք, որ երեխաները նստարանին ճիշտ նստեն, կուրծքը չհենեն նստարանին, ուսերը նստարանին զուգահեռ պահեն, մեկը բարձր, մյուսը ցածր չթեքեն, մարմնով չընկնեն նստարանի վրա և այլն: Նկարելը և գրելը չպետք է երկար տևի /ինչպես և ցանկացած գործողություն/, ընդամենը՝ 7-10րոպե: Երբեմն առ երբեմն գրատախտակին գրում ենք գրի էլեմենտներ և առաջարկում՝ գրել տետրերում: Այս ձևով աշակերտները կնախապատրաստվեն գրելուն։

Այժմ գործածության մեջ գտնվող երկու «ԱՅԲԲԵՆԱՐԱՆ »-ներում էլ նախաայբբենական փուլում Էջ դասերի մեծ մասը տրված է թեմատիկ նկարով և մի քանի առարկայական նկարներով, որոնք կապված են թեմատիկ նկարի հետ, նրա բաղադրիչն են կազմում և լրացնում ու ամբողջացնում են էջում ներկայացված պատմությունը: Երբեմն էլ թեմատիկ նկարի հետ տրվում են նաև նկարպատմության հերոսները կամ առարկաներ այդ թեմաների նկարներից` գործողության մեջ։ Ամբողջի այսպիսի բաժանումը կամ մասնատումը նպաստում է ամբողջը ավելի լավ, ճիշտ հասկանալուն, հնարավորություն է ստեղծում լեզվական ու տրամաբանական աշխատանքն ավելի մատչելի դարձնելու, որովհետև բաղադրիչների օգնությամբ հեշտանում է ամբողջի ընկալումը: Թեմատիկ նկարը կամ նկարպատմությունը, պատմությունից այն բաղադրող նկար նախադասությունների բաժանումը, այնուհետև դրանցից նկար-բառերի անջատումը մեծապես նպաստում են երեխաների մեջ վերլուծական կարողությունների մշակմանը, ինչպես նաև մասերի և ամբողջի փոխհարաբերությունների ճիշտ ըմբռնմանը: Իսկ դրանց համեմատումն ու հակադրումը հնարավորություն կտան մասից գնալու դեպի ամբողջը և երեխաներին կսովորեցնեն պարզ համադրում կատարել. Այս կարողության մշակումը էական նշանակություն ունի նաև կարդալու և գրելու ուսուցման համար։

Անշուշտ, նախաայբբենական շրջանի յուրաքանչյուր էջ ունի իր յուրահատուկ կառուցվածքը, բովանդակությունը, իր նպատակներն ու խնդիրները և դրանցով պայմանավորված աշխատանքի ձևերն ու մեթոդական հնարները։ Սակայն այդ տարաբնույթ էջերի միջև կան աշխատանքի մեթոդների ու ձևերի ընդհանրություններ, որոնք ուսուցիչը պետք է լավ իմանա` էջերի ուսուցողական հնարավորությունն առավելագույնս օգտագործելու համար:

1. Յուրաքանչյուր էջի ուսումնասիրությունը պետք է սկսել դիտումով, որը կարելի է իրականացնել դասագրքի վրա կամ, եթե հնարավոր է, դասագրքի էջի մեծադիր պաստառի վրա։ Մի քանի րոպե տևող դիտումից հետո երեխաները վերարտադրում են նկարի բովանդակությունը, դրա շուրջ դատողություններ անում։
2. Նկարի բովանդակության վերարտադրումից հետո պետք է աշակերտների ուշադրությունը հրավիրել ճանաչողական արժեք ունեցող հարցերի վրա յուրաքանչյուր էջ անպայմանորեն նոր գիտելիքներ ու տեղեկություններ է պարունակում շրջապատող աշխարհի վերաբերյալ:
3. Նկարի վրա տարվող աշխատանքի երրորդ փուլը վերաբերում է լեզվական նյութի ուսումնասիրությանը, նրա ճանաչմանն ու ըմբռնմանը: Լեզվական երևույթի դիտումը, ճանաչումն ու բնութագրումը կատարվում են ուսուցչի անմիջական հսկողությամբ, ուղեկցվող լեզվական առաջադրանքներով և հուշող հարցադրումներով: Լեզվական աշխատանքը պետք է ուղեկցվի վերլուծություններով ու համադրություններով, բանավոր կամ գծապատկերներով արտահայտվող վարժություններով, ինչը շատ կարևոր է լեզվական վերացական հասկացությունները զննական դարձնելու և սովորածը մտապահելու համար: Թեմատիկ նկարների հետ տրվող առարկայական նկարները և դրանց լրիվ ու անավարտ գծապատկերները առատ նյութ են տալիս ամեն կարգի վերլուծական համադրական աշխատանքի համար, որոնք կարելի է իրականացնել ամենատարբեր բնույթի դիդակտիկ խաղերի ձևով։
4. Էջի վրա աշխատանքն ավարտվում է գրելու ուսուցման վարժություններով, որոնց օրինակները տրված աշխատանքային տետրում, որտեղ առաջադրվում են գունավորելու, մանրագծելու և նրբագծելու բազմաբնույթ աշխատանքներ։ Դրանց օգնությամբ վարժեցվում է ձեռքի մանր մկանային համակարգը, և երեխայի մեջ մշակվում է գրելու ալգորիթմը այս ընթացքում երեխաները սովորում են այն տառամասնիկները, որոնք ընկած են բոլոր, հատկապես 1-ին փուլում անցնելիք տառերի հիմքում:

Յուրաքանչյուր առաջադրանքից առաջ ուսուցիչը նախ` բացատրում է, թե աշակերտներն ինչ պետք է կատարեն և ինչ հաջորդականությամբ, ապա` բանավոր բացատրություն պահանջում երեխաներից` համոզված լինելու համար, որ նրանք պատկերացնում են իրենց անելիքը: Իսկ բուն աշխատանքի ժամանակ ուսուցիչը հսկում և հետևում է, որ աշակերտները ճիշտ նստեն, տետրը ճիշտ դնեն սեղանին, գրիչը ճիշտ բռնեն:

Նախաայբբենական փուլը կառուցված է այնպես, որ երեխաների մեջ արթնացնի հետաքրքրասիրություն, սեր` գրքի և դպրոցի նկատմամբ, սովորելու ցանկություն: Առնչվելով դասագրքի բազմաբնույթ առաջադրանքներին, հաճույքով կատարելով դրանք` երեխաները ուժեղ կզգան իրենց, կդառնան զվարթ, շփվող, նրանց չի լքի հաջողակ լինելու զգացումը:

Նախաայբբենական փուլին հատկացված է 42 ժամ: Այդ ընթացքում երեխաները սովորում են իրենց փոքրիկ գրքի և դպրոցի նկատմամբ, սովորելու ցանկություն։ Առնչվելով դասագրքի բազմաբնույթ առաջադրանքներին, հաճույքով կատարելով դրանք` երեխաները ուժեղ կզգան իրենց, կդառնան զվարթ, շփվող, նրանց չի լքի հաջողակ լինելու զգացումը:

Նախաայբբենական փուլին հատկացված է 42 ժամ: Այդ ընթացքում երեխաները սովորում են իրենց փոքրիկ կենսափորձը կիրառել զանազան առաջադրանքներ կատարելիս, սովորում են մրցակցել, համերաշխ լինել, պայքարել, շփվել միմյանց հետ, ճիշտ ձևակերպել իրենց մտքերը։

**ԵԶՐԱԿԱՑՈՒԹՅՈՒՆ**

Նախաայբբենական փուլի հիմնական նպատակը երեխաներին աստիճանաբար ուսումնական գործընթացի մեջ ներգրավելն է,աննկատ կերպով նրանց ավելի ու ավելի բարդ առաջադրանքներ կատարելուն նախապատրաստելը և, միաժամանակ, նրանց մտածողության զարգացումն է. ստեղծագործական ունակությունների բացահայտումը, ճանաչողական հետաքրքրությունների խթանումը:

**ԳՐԱԿԱՆՈՒԹՅՈՒՆ**

1. Վ. Սարգսյան Այբբենարան, էջ 28, 29, 103-104
2. Ջ. Գյուլամիրյան ՀԼ տարրական ուսուցման մեթոդիկա էջ 54-55
3. Ս. Խաչատրյան Ուսուցանող խաղերի դերը կրտսեր դպրոցում Գ-2007, էջ 10, 17, էջ 34-35
4. Ա. Տեր –Գրիգորյան Աշխատանք Այբբենարանով, Եր1979, էջ 57-90 Նախաշավիղ 2015 . 1 էջ 45-46
5. Ա. Ե. Տեր-Գրիգորյան «Հայոց լեզվի մեթոդիկա»
6. Ա.Քյուրքչյան, Լ. Տեր-Գրիգորյան «Այբբենարան» ուսուցչի ձեռնարկ
7. Վ. Ա. Սարգսյան «Այբբենարան» մեթոդական ձեռնարկ Համացանց